Десислав Начков
Лозина
акростих

chitanka.info

Женен бях за кратко,

една-две години,

нямаше по-сладка,

Истинска и фина.

Идеал отвънка,

вътре — попрезряла,

и наглед уж тънка,

но с адет на хала.

Още я желая,

втора не намерих,

и макар че знаех

нейни изневери…

От една година

и глътка не пия.

Жена ми Лозина,

ех, няма да скрия,

някой друг проклина —

истинска фурия.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.